ПРИНЦЕСКИ РАБОТИ: Януари 2015
Имало едно време, едно време.. но минало време и времето спряло да го има..за известно време..
На негово място се появило нещо ново, което хората не познавали..или поне не по този начин, но нека се върнем малко назад..
Всъщност преди времето да изчезне, хората постоянно го обвинявали, че все не им достига.. искали още и още от него, за да могат да направят нещата така, както им се иска.. Други хора пък се оплаквали, че времето се влачи прекалено бавно и изобщо не минава.. И така на времето му писнало никой да не го оценява такова, каквото е и решило да си хване шапката и да остави хората (и всичко останало) да се оправят без него. Освен това решило, че ако се заразмишлява прекалено сериозно дали да замине може да се разубеди, затова без много да му мисли, си стегнало багажа и заминало някъде, без да каже къде..
Никой не се замислял, колко много неща всъщност зависят от времето.. Годините, месеците, седмиците, дните, часовете, минутите, секундите и дори сезони се почувствали някак объркани без да знаят защо.. И настанал един хаос.. Секундите се забързали, минутите се забавили, часовете се разбъркали, а всичко останали по веригата тотално не знаели какво да правят, след като изграждащите ги частици попаднали в капана на шеметна обърканост.
В началото основните елементи, а именно секундите объркали всичко, защото дори не подозирали, че това, което ги подрежда в стройни редици вече го няма и си маршируват свободно напред назад.. минутите пък една идея си давали сметка, че нещо не е наред и сякаш започнали да дават лек отпор и да се забавят, в резултат на което часът се зашеметил и просто припаднал, като в следващия момент тупнал бая силно на иначе лъснатия до блясък под..
Първо кротичко настанала паника, а после (съвсем не кротичко) всичко се вирнало с главата надолу, краката нагоре и останалите си части в обратен порядък, доколкото изобщо можем да си представим, че тези неща имат глава и крака. Слънцето и Луната пък, се срещнали за доста по-дълго от обичайното.. и така дни наред, в резултат на общуването си те някак се сближили и остави другото, а започнали и да се влюбват.. а после и да се обичат посред бял ден.. или посред бяла нощ.. абе.. започнали да се обичат, без да уточняваме, коя част на деня е.. защото уточняването на частта от деня започнало да става все по-сложно..
От своя страна Зимата решила, че и е време да блесне.. през Август, в резултат на което сезонът на морето бил на път да приключи бая набързо, ако Лятото след дълго убеждаване я склонила, да си изчака реда и да пусне първо Есента "на подиума на сезоните".. Есента пък, след като видяла, че Зимата е заела мястото ѝ, решила, че моментът е идеален да си вземе по-дълга отпуска (или направо да скатае от работа).. и хич не се появила.. затова се наложило в крайна сметка Лятото да предаде щафетата директно на зимата. Хората минали от джапанки на ботуши. Това се отразило далеч по-тежко на животните, които никак не били подготвени за зимата.. Годините също се объркали.. коя, когато да си отиде, кога да дойде следващата, а също и коя всъщност е следващата.. Никой не знаел, че времето го няма, защото никой не допускал, че може да го няма..
Докато един ден..
На някой, някъде, неясно къде "съвсем случайно" му се присънил споменът за времето.. Събудил се и си спомнил, колко по-лесно било всичко, когато времето си е било на мястото..
И започнал да споделя с всички съня си.. Хората започнали да си спомнят, колко по-лесен бил животът им преди, когато още го имало времето, такова каквото го познавали.. И когато всички усетили липсата му и го оценили...
Времето през цялото време наблюдавало, какво се случва в света. Уви то хич не било гадина по характер, (ако беше, щеше да се наслаждава доста повече на щетите, които нанесла липсата му..). Времето просто живяло твърде дълго, без никой да го цени и след като всички чаши на търпението му прелели и недоволството на околните взело връх над добрите му намерения, решило да даде урок на хората. Или просто имало нужда да усети, че липсва на някого.. Когато това се случило, без много да му мисли, си събрало багажа и бодро се запътило обратно към място, на което принадлежало.. Като го видели секундите, минутите, часовете, седмиците, месеците и годините (а също и сезоните) толкова много се зарадвали, че настанал още по-огромен хаос. Всички се усмихвали и го прегръщали, защото знаели, че най-после някой ще им помогне и те да се върнат там, където принадлежат. И изведнъж, всичко сякаш си дошло на мястото.. и всички забравили, колко объркан бил светът..
И отново имало едно време.. (което вярвало, че е ценено..)
Публикувано от ReNKaTa в 0:26 ч. 0 коментара
Етикети: гледна точка, разказ
Twitter vs. Вторник vol 1.
Всеки може да е в добро настроение в Петък.. ама във Вторник не става толкова лесно. Та ще се опитам да си създам вторнична традиция, в която да споделям усмихващи туитове във Вторниците, че да станат по-приемливи. Започваме така >>>
✷ Boyana ‏@boyanays
като видя жена с пухкаво елече и си представям как се е борила с мечка за него
✷ Любо Кауно ‏@lubomirvenkov
Една ми вика много си сладък. Била канибал
✷ Ждъркел ‏@v_aleksiev
На 5 имах три БМВ-та, на 6 прибавих две Бентлита и едно Бугати, сега, на 22 имам Астра на моите години. Защо ми бе да пораствам.....
✷ Divachka ‏@Divachka101
осъществявам разделно хранене, сармите и палачинките са ми в две отделни чинии
✷ Angela Blue ‏@AngelaJBlue
Гледам рекламата за "северните лаборатории на Лукойл" и си представям как чукчата бърка зимен дизел в казана, пробва го на вкус и добавя сол
✷ Stan The Stranger @STRANGER_BG ·
Знаете ли защо "затворените" комплекси се наричат така?Защото като няма ток,не можеш да отвориш вратата на гаража и да излезеш навън...:)
✷ Ben Jammin Kovski @benkovski ·
Печатам баджове за децата в групата на бабата в детската градина и с изненада установявам, че освен Кристалия, Раян и Таисия, има и Ивайло.
✷ Bilyna Stoycheva @BilynaStoycheva
Днес било световен ден на лошото. Честит празник на Али Ръза.
✷ Петър @brutalen666 ·
В началото търсиш справедливост, а после нова работа.
✷ Dimitar Kalinov @vpdhimself
Обичам ви песимизма! Той ще ви довърши преди еболата!
А за десерт >>>
Усмих :)
Публикувано от ReNKaTa в 2:52 ч. 0 коментара
"Ау, край" това се случи, когато Vivacom..
За малко спря да е оранжево.. и стана такова >>>
✪ @SvetlyoBg • Vivacom is dead. Long live Vivacom !
✪ @zh_ju • Мисля че разбрах.сървърите на виваком са скачали за кръста
✪ @OhSh3p • Веднъж и интернета на Telenor да е по-бърз от този на Vivacom.
✪ @Madjarov • Ако това се беше случило преди 15год. когато целия нет на България минаваше през БТК сега какво щяхте да правите?!
✪ @AbsolutIllusion • Оффф тука имам чувството, че играете на развален телефон. Една новина - препредадена по 10 000 начина. Извод: българският език е богат!
✪ @velina_h • Мтел вчера, днес виваком - краят на света!?
✪ @xapko • Полетът на @SpaceX е отменен и @vivacom изчезнаха. Не е съвпадение, те идват!
✪ @lvl90Hipster • Ванга е предрекла, че като 3те оператора станат теленор KLETA MAJKA BALGARIQ KE PADNE.
✪ @flexiblestrong • Сега тия от @vivacom ако не си оправят мрежата, какво ще правим... книги ли да чета, с хора ли да се срещам... баси гадното. @telenor
✪ @vsnvolter • Vivacom нямат нет, за да си видят туитъра
✪ @PippilotaM • ЧЕЗ и Софийска, като ти спрат услугата си, все можеш да ги напсуваш обществено, ама Виваком дори тая човещинка ти отнемат!
✪ @obektiv • Добре, че виваком се срина и това разведри атмосферата, иначе още да съм чел туита за Пеевски и студа, писан от различни акаунти.
✪ @VladoGrozdev • Добре, че падна нета на Виваком, че си поспах юнашки :D
✪ @attsy_ • Срина се мрежата на Виваком е новото няма фейсбук е новото иде края на света.
✪ @DrVovo • Годината тръгна кофти за мобилните оператори - понеделник, геройски загина Мтел, вторник - Виваком...утре сряда ли сме?!
✪ @turbo_bitch1300 • #Vivacom закривай! К*р... и да си лягат
✪ @BorislavBoev • Вашият виваком умря. Ама нашият виваком си работи. :))
✪ @hranitel_angel • Виваком става Теленор.
✪ @desyslava_ • Нямам интернет и си тръгнах от работа, благодаря @vivacom
✪ @Cruelllllllllll • Прехвърлих се от теленор на виваком, те взеха, че умряха ... Чудя се на коя ли друга фирма да стана клиент?!
✪ @obektiv • "Няма лоша реклама" искаха да напишат от PR отдела на Vivacom, но... нямаха интернет.
✪ @Madjarov • Ни вест, ни кост, ни @vivacom
✪ @ConstantineSB • DMS VIVACOM
‏✪ @STRANGER_BG • Интерпол издаде червена бюлетина - издирват интернета на vivacom...
Публикувано от ReNKaTa в 1:05 ч. 0 коментара